DA Den Europæiske Unions Tidende C 143/28

MEDDELELSE OM ANSØGNING OM EFTERFORSKNING EFTER FLYDENDE OG GASFORMIGE KULBRINTER PÅ OMRÅDET BENÆVNT COSTA DEL SOLE

REPUBLIKKEN ITALIEN — REGIONEN SICILIEN

DET REGIONALE FORVALTNINGSORGAN FOR ENERGI OG OFFENTLIG FORSYNINGSVIRKSOMHED — DEN REGIONALE AFDELING FOR ENERGI

REGIONALKONTORET FOR KULBRINTER OG GEOTERMI (U.R.I.G.)

2010/C 143/09

Selskabet Apennine Energy s.r.l. med hovedsæde på via Alberico II 31 CAP 00193 (Rom) og medlem af Handelskammeret i Rom under nummer 01348720358 har ved brev af 18. december 2009 til det tidligere Erhvervsafdelingen, instansen med beføjelse til at tildele udvindingsrettigheder i regionen Sicilien med hovedsæde i via Ugo La Malfa 87/89, 90146 Palermo, med henvisning til Siciliens regionallov (L.R.S.) nr. 14 af 3. juli 2000 om gennemførelse og anvendelse af direktiv 94/22/EF anmodet om tilladelse til efterforskning efter flydende og gasformige kulbrinter på det område, der normalt benævnes »Costa del Sole«; området dækker et areal på 4 152 ha (41,52 km2) langs Siciliens sydkyst i provinsen Caltanissetta. De berørte kommuner er Butera og Gela.

Det pågældende område grænser mod syd langs kyststrækningen mellem punkterne »D« og »E« op til havet og i de andre retninger til frie områder.

Området, der ønskes efterforsket, afgrænses af en gennemgående linje, der forbinder 7 punkter med hinanden, hvorved en strækning gennem punkterne »D« og »E« følger kystlinjen.

Punkterne defineres således:

A. Det sydvestlige hjørne af casa Savorni i 100 meters højde (F. 272 III NE). B. Trigonometrisk punkt i 289 meters højde ved Rocca d’Adamo (F.272 III NE). C. Trigonometrisk punkt i 75 meters højde ved Torre Manfria (F.272 III NE). D. Skæringspunkt på kystlinjen og forlængelsen af linjen, der forbinder punkterne B-C (F.272 III NE). E. Skæringspunkt på kystlinjen og forlængelsen af linjen, der forbinder punkterne F-G (F.272 III NO). F. Trigonometrisk punkt i 18 meters højde ved Castello di Falconara (F. 272 III NO). G. Det sydvestlige hjørne af case La Tenutella i 59 meters højde (F. 272 III NE).

Geografiske koordinater

Punkt Østlig længde (M. Mario) Nordlig bredde A 1° 42′ 23,39″ 37° 09′ 49,46″ B 1° 43′ 35,59″ 37° 09′ 41,35″ C 1° 41′ 11,19″ 37° 05′ 59,19″ D 1° 41′ 08,14″ 37° 05′ 53,11″ E 1° 35′ 57,97 37° 06′ 25,14″ F 1° 36′ 03,05″ 37° 06′ 29,39″ G 1° 38′ 33,56″ 37° 08′ 41,63″

Interesserede kan indgive ansøgning om tilladelse inden for samme område inden for 90 dage efter offentliggørelsen af denne meddelelse i Den Europæiske Unions Tidende. Ansøgninger indgivet efter fristen vil ikke komme i betragtning. Dekretet om meddelelse af efterforskningstilladelse udstedes inden for seks måneder efter sidste ansøgningsfrist for konkurrerende foretagender. Hvad angår artikel 5, stk. 1, i direktiv 94/22/EF skal det endvidere meddeles, at kriterierne for tildeling af tilladelse til prospektering, efterforskning og udvinding allerede er offentliggjort i EF-Tidende C 396 af 19. december 1998 med henvisning til bestemmelserne i Italiens præsidents lovdekret nr. 625 af 25. november 1996 (offentliggjort i Gazzetta ufficiale della Repubblica italiana (den italienske statstidende) nr. 293 af 14. december 1996) om gennemførelse af nævnte direktiv i italiensk lovgivning og nærmere beskrevet i førnævnte regionallov nr. 14 af 3. juli 2000 (offentliggjort i Gazzetta Ufficiale della Regione Siciliana (regionen Siciliens officielle tidende) nr. 32 af 7. juli 2000).

Betingelser og krav med hensyn til aktiviteternes udøvelse og ophør er fastsat i førnævnte sicilianske regionallov nr. 14 af 3. juli 2000 og i det standardudbudsmateriale, der er offentliggjort ved Erhvervsafdelingens dekret nr. 91 af 30. oktober 2003 og nr. 88 af 20. oktober 2004, i Gazzetta Ufficiale della Regione Siciliana henholdsvis nr. 49, del I, af 14. november 2003 og nr. 46, del I, af 5. november 2004.

Ansøgningsdokumenterne er deponeret på Regionalkontoret for Kulbrinter og Geotermi, Den Regionale Afdeling for Energi, via Ugo La Malfa 101, 90146 Palermo PA, ITALIA, hvor de ligger til gennemsyn for interesserede.